คลังพลิกลิ้นหวยออนไลน์ในมิ.ย.นี้รู้ผล
หวยออนไลน์รอดีเอสไอสรุปคดี ประดิษฐ์ลั่นจะสรุปโครงการภายใน มิ.ย.นี้
8 ม.ค. 2554

หวยออนไลน์รอดีเอสไอสรุปคดี ประดิษฐ์ลั่นจะสรุปโครงการภายใน มิ.ย.นี้
นายประดิษฐ์ ภัทรประสิทธิ์รมช.คลัง เปิดเผยว่า ต้องรอผลสรุปจากกรมสอบสวนคดีพิเศษ (ดีเอสไอ) ว่า ระหว่างสำนักงานสลากกินแบ่งรัฐบาล และบริษัท ล็อกซเล่ย์จีเทค เทคโนโลยี เข้าข่ายการฮั้วประมูลหรือไม่          ทั้งนี้ หากดีเอสไอสรุปคดีไม่มีการฮั้วประมูลก็สามารถดำเนินการต่อว่าจะสามารถออกสลาก 6 ตัวได้หรือไม่จากที่เคยออก 2 ตัวและ 3 ตัว          "ต้องดูว่าจะสามารถเปลี่ยนเครื่องขายหวยออนไลน์ได้หรือไม่ทั้งนี้จะสรุปผลการทำงานในเดือนมิ.ย. 2554" นายประดิษฐ์ กล่าว          รมช.คลัง กล่าวว่า คิดว่าไม่น่ามีปัญหา เพราะได้มีการลงทุนไปแล้วแต่ยังไม่ได้ดูว่าหวยออนไลน์จะขายอย่างไร ขึ้นอยู่กับสำนักงานสลากฯว่าจะทำอย่างไร จึงต้องศึกษาเรื่องการขายหวยออนไลน์          ก่อนหน้านี้ นายกรณ์ จาติกวณิชรมว.คลัง กล่าวว่า เรื่องการจำหน่ายสลากกินแบ่งรัฐบาล 6 ตัว ผ่านเครื่องจำหน่ายอัตโนมัติ ได้หารือกับนายอภิสิทธิ์ เวชชาชีวะ นายกรัฐมนตรีแล้ว และได้ข้อสรุปที่ตรงกัน          "ยอมรับว่าผมอยากจะทำสลากออนไลน์ ในขณะที่ยังอยู่ในตำแหน่งนี้ โดยคลังจะรับมาดูแลเอง ซึ่งจะพยายามผลักดันให้โครงการนี้ออกมาเร็วที่สุด" นายกรณ์ กล่าว          สำหรับประเด็นข้อปัญหาต่างๆได้รับการตรวจสอบแล้วว่าสามารถทำได้ และกระทรวงการคลังจะรับมาดำเนินการ โดยขณะนี้ได้ให้สำนักงานสลากฯ ไปเจรจากับผู้รับสัมปทานแล้ว.